Mjeztym zo su mnohe gmejny a towarstwa swoje po přewróće nastate styki do zapada wusnyć dali, prócuje so wonjowa wobora Konjecy-Šunow aktiwnje wo to, přećelske styki dale wudźeržować.
Konjecy (DG/SN). Dlěje hač 20 lět pěstuja wohnjowi wobornicy Konjec-Šunowa hižo dobre styki k wohnjowej woborje w badensko-württembergskim Legelshursće, wsy mjez Offenbachom a Strasbourgom. Gmejna Willstätt, do kotrejež wjes słuša, je zdobom partnerska gmejna něhdyšeje Ralbičanskeje gmejny. Tak je tele dny 26 kameradow z mandźelskimi Łužicu wopytało. Podachu su k Wochožanskej wuhlowej jamje, wobhladachu sej Narćansku krajnu wohnjowobornu šulu a dachu sej delansku gmejnu na konjacych zapřahach pokazać.
szl_Latn szl_Latn